 Jona 3  Okwu Jehova wee ruo Jona ntị nke ugboro abụọ, sị:Bilie, gaa Ninive bụ obodo ukwu, kwusaara ya okwu m na-agwa gị.Jona wee bilie gaa Ninive dị ka Jehova kwuru. Ninive bụ obodo dị nnọọ ukwuu nanya Chineke, nke ga-ewe onye ji ụkwụ ụbọchị atọ iji gazuo ya.E mesịa, Jona banyere nobodo ahụ, garuo ebe were ya otu ụbọchị, o wee na-ekwusa, sị: Naanị ụbọchị iri anọ fọrọ ka a kwatuo Ninive.Ndị Ninive wee malite inwe okwukwe nebe Chineke nọ, ha wee kpọsaa ibu ọnụ nakwa ka e yiri ákwà iru uju, malite nonye kasị ukwuu nime ha ọbụna ruo nonye kasị nta nime ha.Mgbe okwu ahụ ruru eze Ninive ntị, o biliri nocheeze ya wee yipụ uwe eze ya ma yiri ákwà iru uju wee nọdụ ala ná ntụ.O mekwara ka a kpọsaa ya, meekwa ka e kwusaa ya na Ninive, ka ọ bụrụ iwu nke eze na ndị ukwu ya tiri, sị:Ka ha yiri ákwà iru uju, ma mmadụ ma anụ ụlọ; ka ha kpọkusie Chineke ike, ka onye ọ bụla hapụkwa ụzọ ọjọọ ya na ihe ike ọ na-eme.Ònye manụ ma ezi Chineke ọ ga-alaghachi azụ ma gbanwee obi ya wee mee ka iwe ya dị ọkụ dajụọ, anyị ewee ghara ịla niyi?Ezi Chineke wee hụ ọrụ ha, na ha ahapụwo ụzọ ọjọọ ha; ezi Chineke wee gbanwee obi ya banyere ọdachi o kwuru na ya ga-ewetara ha; o wetaghịzi ya. 